La tercera Retrotrobada reuneix 160 ciclistes que recorren el Berguedà - Regió7 :: El Diari de la Catalunya Central
La tercera Retrotrobada reuneix 160 ciclistes que recorren el Berguedà Berga va ser el centre de les activitats d'un cap de setmana ambambient festiu i dedicat als aficionats a les bicicletes anteriors al 1987
Els participants van omplir Berga de bicicletes anteriors al 1987 i de mallots de l´època
Berga va ser, aquest cap de setmana, la ciutat del ciclisme amateur dels anys 60 al 80. Aficionats a aquest esport i curiosos que es van apropar a les diferents activitats preparades des del mateix divendres a la nit, van gaudir d'un gran ambient en el marc de la Retrotrobada ciclista de Catalunya, una activitat organitzada per un grup d'aficionats al ciclisme clàssic i amb el suport del Club EsquíBerguedà.L'activitat més concorreguda va ser la de diumenge al matí. Els 160 participants, vinguts d'arreu de Catalunya i de totes les edats, van sortir de ruta amb les bicis anteriors al 1987 i ambientats per a l'època. Els ciclistes van recórrer un total de 49 quilòmetres pel Berguedà, a un ritme assequible, amb parada i avituallament sòlid a Cal Rosal. A la tornada els esperava un vermut i el Mercat de la bici clàssica a la plaça Viladomat amb un bon nombre d'expositors, que vatenir visitants durant tot el matí. Activitats complementàriesEls actes de la Retrotrobada ciclista de Catalunya van donar el tret de sortida divendres amb la projecció del reportatge Ciao Pirla al local dels Castellers de Berga. Dissabte es va repetir la ruta ciclohistòrica pels carrers del nucli antic de la capital berguedana amb les anècdotes de l'historiador Sergi Serra, una ruta familiar que repeteix i que ha crescut en participants. El mateix dissabte a la nit, una pedalada nocturna organitzada per Vinividi i la projecció de l'audiovisual Amèrica del Sud a vista de pedal, a càrrec d'Adrià Escrich i Maria Xandri, que van explicar la seva experiència en bicicleta pel continent sud-americà. El dia va acabar amb un sopar de germanor i concert de Carles Belda.
Kilian Jornet guanya el Marató del Montblanc
Rossi s'imposa a Petrucci i Márquez a Assen
L'italià aconsegueix la seva primera victòria de l'any - Maverick Viñales va abandonar per un...